google/wiki40b huggingface dataset:
Edukasyong elementarya

Ang edukasyong elementaryo, edukasyong elementarya, edukasyong pangmababang baitang, edukasyong panimula,  edukasyong pansimula, o edukasyong primarya (Ingles: primary education, elementary education) ay ang unang hakbang ng edukasyong kompulsoryo ("edukasyong sapilitan", "edukasyong dapat daluhan", o "edukasyong obligado") na karaniwang natatanggap magmula sa mababang paaralan o paaralang primarya. Nauuna sa edukasyong elementarya ang edukasyong pre-iskul o edukasyong narseri. Kasunod ng edukasyong elementaryo ang edukasyong sekundaryo. Sa bansang katulad ng Estados Unidos, kasunod ng edukasyong elementaryo ang paaralang panggitna o middle school.
Sa karamihan ng mga bansa, kompulsoryo para sa mga bata ang makatanggap ng edukasyong primarya. Pangunahing mga layunin ng edukasyong primarya ang makapagpakamit sa mga mag-aaral ng saligang literasiya (karunungan sa pagbasa at pagsulat) at numerasiya (karunungan sa pagbilang at paggamit ng bilang), pati na ang pagtatatag ng mga pundasyon sa agham, matematika, heograpiya, kasaysayan at iba pang mga agham na panlipunan. Ang nauukol na priyoridad ng sari-saring mga pook ng pag-aaral, at ang mga paraan na ginagamit sa pagtuturo ng mga ito, ay isang pook ng malaking pagtatalong pampolitika.
Sa karaniwan, ang edukasyong primarya ay ibinibigay sa loob ng mga paaralan, kung saan ang bata ay mananatili sa sumusulong na mga klase hanggang sa mabuo nila ito at makalipat sa hayskul/paaralang sekundaryo. Ang mga bata ay karaniwang inilalagay sa mga klase na mayroong isang guro na magiging pangunahing mananagot para sa edukasyon at kapakanan ng mga ito para sa taong iyon. Ang titser na ito ay maaaring tulungan na may sari-saring antas ng mga gurong espesyalista sa ilang mga pook na pampaksa, na kadalasang nasa larangan ng musika o edukasyong pangkatawan. Ang pagpapatuloy na mayroong iisang guro at ang pagkakataon na makapagbuo ng isang malapit na ugnayan sa klase ay isang kapuna-punang tampok ng sistema ng edukasyong primarya.
Sa nakaugalian, sari-saring mga uri ng parusang pangkatawan ang naging sangkap ng sinaunang edukasyon. Sa kamakailan, ang ganitong gawain ay binatikos, at sa maraming mga kaso ay ipinagbabawal na.
Tokyo Niwatsuki Ikkodate

Ang Tokyo Niwatsuki Ikkodate ay isang palabas sa telebisyon sa bansang Hapon.
Pamantasang Haring Faisal

Ang Pamantasang Haring Faisal (Ingles: King Faisal University, KFU, Arabe: جامعة الملك فيصل‎, Ğāmi'at al-Malak Fayṣal) ay isang pampublikong unibersidad na may pangunahing kampus sa lungsod ng Hofuf sa rehiyon ng Al Ahsa, Saudi Arabia. Itinatag ito noong 1975. Ang KFU ay unang itinatag sa apat na kolehiyo: dalawa sa Dammam at dalawa sa Al-Ahsa.  Nang maglaon, ang mga kolehiyo sa Dammam ay nahiwalay upang maging Unibersidad ng Dammam.
Elk Grove, California

Ang Elk Grove ay isang lungsod sa California, Estados Unidos.
Fansub

Ang isang fansub (pinaikli mula sa fan-subtitled) ay isang bersiyon ng pelikulang banyaga o banyagang programang pantelebisyon na kung saan ay isinasalin ng mga panatiko at ipinaliliwanag na titulo sa wika na iba pa sa orihinal.
Dahil sa distribusyon ng pinaliwanag na titulo ng mga panatiko ay isang pagbabawal sa batas karapatang-ari sa karamihan ng mga bansa, ang etnikong implikasyon ng pagpapalabas, pamamahagi, o panonood ng mga fansub ay tema ng mga kontrobersiya.
Abenida ADB

Ang Asian Development Bank Avenue (o mas-kilala sa tawag na ADB Avenue o Abenida ADB, at maaaring isalin nang literal bilang Abenida ng Bangko sa Pagpapaunlad ng Asya) ay isang maiksing lansangang mula hilaga-patimog sa Lundayang Ortigas, silangang Kalakhang Maynila, Pilipinas. Isa itong abenidang hinahatian sa gitna at nahahati sa walong linya (apat sa bawat direksyon) na nag-uugnay ng Abenida Ortigas sa hilaga sa Abenida Julia Vargas sa timog. Ang daang ito ay dating bahagi ng Abenida San Miguel (na pinangalanan sa pinakamalaking kompanya ng mga pagkain at inumin na nakahimpil sa sangandaan nito sa Julia Vargas). Ang bahagi ng abenida mula Julia Vargas hanggang Abenida Ortigas ay binigyan ng bagong pangalan noong 1991, pagkaraang lumipat ang Bangko sa Pagpapaunlad ng Asya mula sa lumang gusali nito sa Bulebar Roxas (okupado ngayon ng Departamento ng Ugnayang Panlabas (o DFA) papunta sa kasalukuyan nitong 6.5 na hektaryang himpilan sa sangandaan nito sa Guadix Drive.
Kapwa bumubuo ang Abenida ADB at Abenida San Miguel sa silangang hangganan ng Mandaluyong at kanlurang hangganan ng Pasig. Sa hilaga ng Guadix Drive, papasok ang abenida sa Ugong Norte, Lungsod Quezon, kung saan matatagpuan ang gusaling pampamilihan ng Robinsons Galleria.
Gladys Cooper

Si Gladys Cooper ay isang kilalang artista sa sining ng Pelikula at Telebisyon.
Surah Al-Humazah

Ang Sūrat Al-Humaza (Arabiko: سورة الهمزة‎ ) (Ang Naninira ng Kapwa) ang ika-104 kapitulo ng Koran na may 9 ayat. Ang pangunahing pahayag nito ang mga kahihinatnan ng taong nawawala. Kinukondena nito ang paninira sa kapwa sa pamamagitan ng salita o gawa at nagiisip na ang kanilang kayamanan ay mag-iingat sa kanila mula sa kamatayan. Inilalarawan nito ang parusang impiyerno na naghihintay sa kanila.
Daniel Barrion

Sinopsis

Ito ay kuwento ng paghihiganti at ng umpisa ng bagong panawagang maging tagapagtanggol. Si Daniel Barrion (Fernando Poe Jr) ay isang mananandata na walang pirmihang lugar. Bata pa siya nang masaksihan ang pagpatay sa kanyang ama, at nilagyan sya ng tatak ng taong pumatay dito. Sa kanyang paglaki, hinanap niya ang taong pumatay sa kanyang ama, at nang makita ito, nilabas nya ang kanyang tatak na nakalagay sa kanyang pulso at nang makita ng taong kanyang hinahanap, akma itong bumunot ng baril ngunit, ito ay napatay ni Daniel. Dito nagsimula ang pakikibaka ng isang bagong tagapagtanggol, sa katauhan ni Daniel Barrion.
Sashow Taeko Saigo no Jiken

Ang Sashow Taeko Saigo no Jiken ay isang palabas sa telebisyon sa bansang Hapon.
Once Upon a Kiss

Ang Once Upon a Kiss ay isang palabas sa telebisyon ng GMA Network na pinalabas noong Enero 5 hanggang Mayo 1, 2015.
Princess Manzon

Si Princess Manzon ay isang artista sa Pilipinas.
Timbang

Pagsusukat ng timbang

Maaaring sukatin ang timbang ng isang bagay sa pamamagitan ng eskala o timbangan. Ang timbang ay ang isang bilang na nagpapakita kung gaano hinihila ng mundo ang materya. Kailangan ng bilang ang isang yunit ng sukat upang maging magagamit. Ang yunit ng timbang sa agham at inhinyeriya ay ang Newton, na isa talagang yunit ng lakas o puwersa, dahil ang timbang ay isang lakas.
Unibersidad ng Alaska, Fairbanks

Ang Unibersidad ng Alaska Fairbanks (Ingles: University of Alaska Fairbanks) o UAF ay isang pampublikong unibersidad sa pananaliksik sa Fairbanks, Alaska, Estados Unidos. Ito ay isang nagsisilbing flagship campus ng University of Alaska System. Ang UAF ay isang land-grant, sea-grant, at space-grant na institusyon, at ito rin ay nakikilahok sa sun-grant program na ginagawad sa pamamagitan ng Oregon State University. Ang UAF ay itinatag noong 1917 at binuksan para sa mga klase noong 1922. UAF ay orihinal na pinangalanang Alaska Agricultural College and School of Mines at naging University of Alaska mula 1925 hanggang 1975.
Wikipediang Banjar

Ang Wikipediang Banjar ay ang edisyon ng Wikipedia sa wikang Banjar na nagsimula noong 17 Oktobre 2010.
Carminia Bascon

Si Carminia Bascon ay isang politiko sa Pilipinas.
Maribel Guardia

Si Maribel Guardia ay isang artista sa Costa Rica.
Ilog ng Ogarca

Ang Ilog ng Ogarca ay isang sanga ng Râcu River sa Romania.
Bawang

Bilang halamang-gamot

Pinahahalagahan na ang bawang ng may 5,000 mga taon, sapagkat isa sa mga katangian nito ang kakayahan sa pagpapababa sa antas ng kolesterol ng dugo, kaya't nakapagbabawas ng mga pagkakaroon ng atake sa puso sa mga pasyenteng kardiyako.  Isa rin itong estimulante o pampasigla ng sistemang imyuno at gumaganap na antibiyotiko.  Hindi gaanong epektibo bilang gamot ang mga inalisan ng amoy na bawang.
Bilang panlaban sa mga impeksiyon, partikular itong epektibo sa mga karamdamang pangbaga, suliraning dihestibo (sa panunaw ng tiyan), at mga impeksiyong dulot ng halamang singaw (fungus).  Mainam din ito sa paglaban sa aterosklerosis at pagkakaroon ng trombosis.  Nakapagpapaluwang ito ng butas ng mga ugat na daluyan ng dugo na nakapagpapababa ng presyon ng dugo.  Nakakatulong din ito sa pagpapanatili ng antas ng asukal sa dugo, kaya't nakatutulong sa mga taong may diyabetes.  Bilang pamahid, nagagamit ang mga butil sa mga impeksiyon sa balat at akne.  Mas mainam ito kung ginagamit ang sariwang bawang.  Sa kasalukuyan, ilan sa mga paghahanda at anyong gamit sa panggamot ang mga bawang na dinurog at pinulbos, nasa loob ng kapsula o "perlas", o pinisa (giniling o piniga).
Yinchuan

Ang Lungsod ng Yinchuan ay isang lungsod sa Nagsasariling Rehiyon ng Ningxia Hui sa bansang Tsina.
Yolanda's tuco-tuco

Ang Ctenomys yolandae  o Yolanda's tuco-tuco ay isang uri ng hayop ng rodent sa mga Pamilyang Ctenomyidae.
Espiritu Santo

Ang Espiritu Santo (literal na Banal na Hininga o Banal na Hangin) ay isa sa tatlong persona o katauhan ng Diyos, na kabilang sa tinatawag na Banal na Katatluhan. Sa Lumang Tipan ng Bibliya, sinasabing masigla ang Espiritu Santo sa paglikha ng daigdig. Pinuno rin ng Espiritu Santo ng mga kapangyarihan ang piling mga tao sa loob ng mga natatanging panahon. Ito ang espiritung kumilos upang makapag-akda ng mga aklat o kasulatan ang mga manunulat sa Banal na Kasulatan. Sa Kristiyanismo, sinasabing nang dahil sa pagkamatay at sa muling pagkabuhay ni Hesus, nabubuhay na sa ngayon ang Espiritu Santo sa lahat ng mga mamamayan ng Diyos. Siya ang nagiging sanhi ng pagiging bago ng mga tao, at siya ring nagtuturo at nagbibigay sa sangkatauhan ng kalayaan sa pagkakaroon ng bagong buhay. Kung kailangan ng tao ng pagliliwanag ng isipan, sa Espiritu Santo ito hinihiling.
Oirase, aomori

Ang Oirase ay isang munisipalidad sa Prepektura ng Aomori, bansang Hapon.
Black-cheeked lovebird

Ang black-cheeked lovebird (Agapornis nigrigenis) ay isang species ng African lovebird. Karaniwang luntian ang at may kayumangging ulo, pulang tukâ, at puting eyering itó. Endemic ang black-cheeked lovebird sa maliit na bahagi ng timog-kanlurang Zambia, kung saan nanganganib maubos sa tirahan ng mga ito.
Anri Kumaki

Si Anri Kumaki ay isang mang-aawit mula sa bansang Hapon.
Ɑ

Ang Ɑ, ɑ, kilala rin bilang Latinong alpha, ay isang titik ng alpabetong Latin na magkatulad sa alpabetong Griyegong alpha.
Gemma Gatdula

Si Gemma Gatdula ay isang artista sa Pilipinas.
Tsunku

Si Tsunku ay isang mang-aawit mula sa bansang Hapon.
Click Record

Ang Click Record ay isang kompanya ng plaka na itinatag noong huling bahagi dekada 1970.
Ilan lamang sa kanilang talento ay sina Boyet Orca na sumikat noong gitnang dekada 1970, Gigi Villa na nakagawa ng ilang mga sumikat na awitin.
Isa rin dito si Adrian Panganiban na nakapirma ng kontrata at gumawa ng ilang awiting tungkol sa pag-ibig.
Oh No, It's Johnny!

Ang Oh No, It's Johnny! ay isang palabas sa telebisyon sa Pilipinas ng ABS-CBN.
Lalawigan ng Córdoba, Arhentina

Ang Córdoba ay isang lalawigan ng Arhentina.
Janna Cachola

Mga kawing panlabas

Janna Cachola IMDb
Janna Cachola Twitter
Super Twins

Ang Super Twins ay isang palabas sa telebisyon sa Pilipinas ng GMA Network.
Unibersidad ng Glasgow

Ang Unibersidad ng Glasgow (Gaelico Escoces: Oilthigh Ghlaschu, Latin: Universitas Glasguensis; Ingles: University of Glasgow) (dinaglat bilang Glas. sa post-nominals) ay ang ikaapat na pinakamatandang unibersidad sa mundo ng wikang Ingles at isa sa apat na sinaunang mga uniberidad ng Scotland. Ito ay itinatag sa 1451. Kasama ang Unibersidad ng Edinburgh, ang Unibersidad ay bahagi ng Scottish Enlightenment sa panahon ng ika-18 siglo. Ito ay kasalukuyang miyembro ng Universitas 21, ang internasyonal na network ng mga unibersidad sa pananaliksik, at ng Russell Group.
Karaniwan sa mga unibersidad ng pre-modernong panahon, orihinal na nagsilbi ang Glasgow sa mga mag-aaral na mula sa mga mayayamang pamilya, gayunpaman ito ay naging isang tagapanguna sa mas mataas na edukasyon noong ika-19 siglo sa pamamagitan din ng pagbibigay ng pangangailangan ng mga mag-aaral mula sa lumalagong mga lungsod o bayan at komersyal na gitnang uri. Nagsilbi ang Unibersidad sa lahat ng mga mag-aaral sa pamamagitan ng paghahanda sa mga ito para sa mga propesyon: batas, medisina, serbisyo sibil, pagtuturo, at simbahan. Ito rin ay nagsanay sa mas maliit ngunit lumalaking numero para sa mga karera sa agham at pag-iinhinyero.
Orihinal na matatagpuan sa High Street ng lungsod, mula noong 1870 ang pangunahing kampus ng Unibersidad ay matatagpuan sa Gilmorehill sa West End ng lungsod. Bukod pa rito, may mga gusali ang unibersidad na matatagpuan sa ibang lugar, tulad ng Paaralan sa Pagbebeterinaryo sa Bearsden, at Crichton Campus sa Dumfries.
Ang alumni o dating kawani ng Unibersidad ay kinabibilangan ng pilosopong si Francis Hutcheson, inhinyerong si James Watt, pilosopo at ekonomistang si Adam Smith, pisisistang si Lord Kelvin, siruhanong si Joseph Lister, 1st Baron Lister, pitong Nobel laureates, at dalawang Punong Ministro ng United Kingdom.
Rescue Mission

Ang Rescue Mission ay isang palabas sa telebisyon sa Pilipinas ng TV-5 / Associated Broadcasting Company.
Lansangang N65 (Pilipinas)

Ang Pambansang Ruta Blg. 65 (N65) ay isang pambansang daang primera at ruta sa ilalim ng sistema ng lansangang bayan sa Pilipinas. Dumadaan ito sa gitnang Kabite at hilagang Laguna.
Miwa

Si Miwa ay isang mang-aawit mula sa bansang Hapon.
John en Shirley

Ang John en Shirley ay isang palabas sa telebisyon sa Pilipinas ng ABS-CBN.
Pamantasang Eötvös Loránd

Ang Pamantasang Eötvös Loránd (Unggaro: Eötvös Loránd Tudományegyetem, ELTE; Ingles:  Eötvös Loránd University) ay isang pampublikong unibersidad sa pananaliksik university na nakabase sa Budapest, kabisera ng Hungary. Itinatag noong 1635, ang ELTE ay isa sa mga pinakamalaki at ang pinakaprestihiyosong pampublikong institusyon para sa mas mataas na edukasyon sa Hungary. Ang 28,000 mag-aaral sa ELTE ay organisado sa mga walong mga fakultad, at sa mga surian sa pananaliksik na matatagpuan sa buong Budapest at sa mga pampang ng Danube. Ang ELTE ay tahanan ng 5 Nobel laureates, pati na rin ng mga nanalo ng Wolf Prize,  Fulkerson Prize  at Abel Prize, ang pinakabagong sa mga ito ay ang nagwagi ng Abel Prize noong 2012 na si Endre Szemerédi.
Natanggap ng unibersidad ang kasalukuyang pangalan nito noong 1950, sunod sa isa mga bantog na pisisista ng unibersidad na si Baron Loránd Eötvös.
Sa 2013-14 QS World University Rankings, ang unibersidad ay niraranggo bilang ika-551-600. Ayon naman sa Academic Ranking of World Universities, ang unibersidad ay may ranggong ika-301-400. Ayon naman sa International Colleges and Universities, ang unibersidad ay nasa ranggong ika-158th sa buong daigdig.
Santiago, anak ni Alfeo

Posibilidad ng Santiagong Mababa

Madalas na iniuugnay si Santiagong anak ni Alfeo kay Santiagong Mababa, na siyang tatlong beses binabanggit sa Bibliya at tuwinang inuugnay sa kanyang ina. Sa Marcos 15:40 binanggit sila bilang "Maria anak ni Santiagong Nakababata at ni Joses", habang sa Marcos 16:1 at Mateo 27:56 naman ay "Maria ina ni Santiago". Kinikilala na siya bilang Santiago, ang pangnakaugaliang lalaking kapatid na kalahati (kapatid sa magulang) ni Hesus.
Dahil may iba nang Santiago (Santiago, anak ni Zebedeo) sa labindalawang apostol, tama lang na iugnay si Santiagong anak ni Alfeo kay "Santiagong Mababa". (Madalas na tinatawag na "Santiagong Nakatatanda" ang Santiagong anak ni Zebedeo.)
Gayunpaman, nananatiling kontrobersiyal ang katauhang ito sa mga tagasuri ng Bibliya. Pinapabulaanan ito ni John Paul Meier.  Para naman sa mga Ebanghelista, sinusuportahan ng New Bible Dictionary ang tradisyonal na pagkakakilanlan, habang pinapanukala nina Don Carson at Darrell Bock na ang katauhan ay posible ngunit walang kasiguruhan.
Hollywood Dream Philippine Edition

Ang Hollywood Dream Philippine Edition ay isang palabas sa telebisyon sa Pilipinas ng TV-5 / Associated Broadcasting Company.
Likas na bilang

Sa matematika, ang likas na bilang (Ingles:natural number) ay nangangahulugang isang elemento sa isang pangkat (set) na {1, 2, 3, ...} (ang mga positibong buumbilang) o isang elemento sa isang pangkat na {0, 1, 2, 3, ...} (ang mga hindi negatibong buumbilang).
May dalawang pangunahing layunin ang likas na bilang: pagbibilang ("mayroong 3 mansanas sa hapag-kainan") at pagsasaayos ("ito ang ika-3 pinakamalaking lungsod sa bansa").
Pinag-aaralan sa teoriya ng bilang ang mga katangian ng mga likas na bilang na may kaugnayan sa dibisibilidad, katulad ng pamamahagi ng mga primong bilang. Pinag-aaralan naman sa kombinatoriya ang mga suliranin sa pagbibilang, katulad ng teoriya ni Ramsey.
Burdeos

Ang Burdeos (Pranses at Inggles: Bordeaux; Gascon: Bordèu) ay isang daungang-lungsod sa Ilog Garona sa timog-kanlurang Pransiya, na may tinatayang populasyon (2008) na 250,082. Ang kalakhang Burdeos-Archachon-Libourne ay may populasyon na 1.0 milyon at bumubuo ng ika-6 na pinakamataong kalakhan sa Pransiya. Ito ang kabisera ng rehiyon ng Aquitania, at gayun din ang punong-bayan ng lalawigan ng Gironda. Ang mga mamamayan nito ay tinagurian mga Bordelais.
Ang Burdeos ay pinakatanyag na kabisera ng industriya ng alak sa daigdig. Dito ginaganap ang pangunahing kumbensiyon ng mga mag-aalak, ang Vinexpo, habang ang ekonomiya ng alak sa kabayanan nito ay kumikita ng 14.5 bilyong euro bawat taon. Ang alak ng Burdeos ay tinitimpla na sa rehiyong ito noon pang ika-8 siglo. Ang makasaysayang bahagi ng lungsod ay nasa UNESCO World Heritage List bilang "bukod-tanging koleksiyon ng urbanidad at arkitektura" mula sa ika-18 siglo.
Two for the Road

Ang Two for the Road ay isang palabas sa telebisyon sa Pilipinas ng ABS-CBN.
Cloud Stairs

Ang Cloud Stairs ay isang palabas sa telebisyon sa Timog Korea.
Lalawigan ng Lori

Ang Lori ay isang lalawigan ng Armenya.
Narita, Chiba

Ang Narita ay isang lungsod sa Prepektura ng Chiba, bansang Hapon.
My Fair Lady (serye sa telebisyon, 2003)

Ang My Fair Lady ay isang palabas sa telebisyon sa Timog Korea.
Abbas Kiarostami

Si Abbas Kiarostami ay isang kilalang artista sa sining ng Pelikula at Telebisyon.
Kolehiyo ng Concepcion Immaculada

Ang Immaculada Concepcion College ay isang kolehiyong paaralan na matatagpuan sa Lungsod ng Kalookan, Kalakhang Maynila, Pilipinas.
Ito ay itinatag noong 1984 at kasalukuyang pinamumunuan ni Sister Mercedes P. Molina.
Tubong Thiele

Ang tubong Thiele ang isang kagamitang panglaboratoryong yari sa salamin na ipinangalan mula sa Alemang kimikong si Johannes Thiele. Dinisenyo ito upang maglaman at magpainit ng babaran o tubugan ng langis. Karaniwang ginagamit ang ganitong pagkakaayos o paghahanda upang mapag-alaman ang punto ng pagkatunaw ng isang sustansiya. Kahawig ng aparatong ito ang isang tubong pangsubok ngunit mayroon nakakakabit na hawakan o tanganan.
Kurt Chou

Si Kurt Chou ay isang artista sa Taiwan.
Rayuma

Terminolohiya

Sa larangan ng medisina, may pagkakaiba ang mga kapangalanang rayuma at artritis. Bagaman tila magkasingkahulugan ang salitang rayuma at artritis, partikular na tumukoy ang artritis sa mga pamamaga at pagkasira ng mismong mga kasu-kasuan, o isang katayuan o kalagayan kapag namamaga ang lahat ng mga lamuymoy o tisyu ng isang kasu-kasuan. Maaaring maging sanhi ng pagkakaroon ng artritis ang gawt, rayumatismo, tuberkulosis, isang kapinsalaan sa katawan o bahagi ng katawan, at iba pang mga tagapagdulot nito.
Samantalang isang malawak na kapangalanan o katawagan ang rayuma, na tinatawag ding kapansanang rayumatiko (kilala sa Ingles bilang rheumatic disorder), sa mga malawakang o di-mapantukoy (hindi-espesipiko) na suliraning pangkalusugan at gamutang nakakaapekto hindi lamang sa mga kasu-kasuan, kundi pati na rin sa puso, buto, bato, balat, at baga. Bilang sangay ng agham ng panggagamot, tinatawag na rayumatolohiya ang pag-aaral at pagbibigay lunas sa ganitong mga kapansanan.
Jeff Garlin

Si Jeffrey Todd "Jeff" Garlin ay isang kilalang artista sa sining ng Pelikula at Telebisyon.
Funafuti

Ang Funafuti ay ang kabisera ng bansang Tuvalu.
Predetestinaryanismo

Ang predestinasyon, predetestinaryanismo, o predetestinarianismo, ay isang doktrinang umaangkin na hindi mababaling itinakda na ng Diyos ang ilang mga tao upang masagip at magkaroon ng walang-hanggang kaligtasan, at ang iba ay hindi mababaling nakalaan para sa pagkakasumpa sa habang-buhay na kaparusahan, kaya't itinatanggi nito ang gampanin ng malayang pagnanais ng tao sa pagkakamit ng kaligtasan.
Bridgetown

Ang Bridgetown ay ang kabisera at pinakamalaking lungsod sa Barbados.
Love on a Jujube Tree

Ang Love on a Jujube Tree ay isang palabas sa telebisyon sa Timog Korea.
Asetilkolina

Ang kompuwestong kimikal na acetylcholine (daglat: Ach) o asetilkolina ay ang unang neyurotransmiter na nakilala. Ipinalalabas ng mga neyuron ng sistemang parasimpatetikong nerbyos ang neyurotransmiter na ito at sistemang sentral na nerbyos. Nakapagpapabagal ito ng tibok ng puso.
Nabubuo ang asetilkolina sa ilang piling neyuron sa tulong ng ensaym na kolinang asetiltransperase o choline acetyltransferase na galing sa mga kompawnd (kopuwesto) na kolina o choline at asetilkowa o acetyl-CoA. May mataas na atraksiyon o hatak ang mga organikong merkuryal na mga kompuwesto sa grupong sulpuhidril (sulfhydryl), na tumutulong sa epekto nito sa pagpapawalang bisa ng kolinang asetiltransperase. Maaaring magdulot ang pagpapawalang bisa nito ng kakulangan sa asetilkolinang siya namang dahilan ng pagkakaroon ng mga tanda o sintomas sa depektibong paggalaw ng katawan.
Storyline

Ang Storyline ay isang palabas sa telebisyon sa Pilipinas ng ABS-CBN.
Batang Bibbo

Ang Batang Bibbo ay isang palabas sa telebisyon sa Pilipinas ng GMA Network.
Abang

Ang abang o taga-abang (Ingles: watcher o watchman) ay isang taong tagapaghintay, tagapagbantay at tagapagmasid. Tinatawag din itong bantay, bakay, tanod, o taga-abat.
Maginoo

Ang mga Tagalog na maginoo, ang mga Kapampangang ginu, at ang mga Bisayang tumao, ay ang mga mararangal na tao sa lipunan sa Pilipinas bago ang pananakop ng mga Espanyol.
Palarong Olimpiko sa Tag-init 2012

Logo

May dalawang logo ang Londres 2012: isa para sa proseso ng pag-aanyaya na nilikha ng Kino Design, at ang pangalawa bilang tatak para sa Palaro mismo. Ang huling labas na logo, na dinisenyo ng Wolff Olins, ay inilantad noong 4 Hunyo 2007 sa halagang £400,000. Ang bagong logong ito ay isang representasyon ng bilang 2012, na may Mga Olimpikong Singsing na nakatimo sa loob ng sero. Ang logo ay nakadisenyo sa mga iba't ibang kulay.
Ito ang unang pagkakataon na ang magkatulad na ganap na logo ay gagamitin para sa mga palarong Olimpiko at Paralimpiko.
Ang logo ay ang una sa paggamit sa mga iba't ibang kulay sa kasaysayan ng Olimpiko. Ang mga pamantayang kulay ay luntian, madyenta, kahel at bughaw; gayumpaman ang logo ay dapat isinakatawan sa pagkakasamu't-sari ng mga kulay, kabilang ang Watawat ng Unyon upang isulong ang seremonya ng paglilipat. Ang pagkalubay ng logo ay nabibigyan din ng mga pagkakataon ng mga nagtataguyod na maisakatawan ng kanilang mga korporadong kulay sa bersyong pansarili, tulad ng Lloyds TSB, British Airways at Adidas.
Direktor sa telebisyon

Ang direktor na pantelebisyon ay isang uri ng direktor na nangangasiwa sa mga gawain ng paggawa ng isang programang pantelebisyon at bahagi ng mga tauhang pantelebisyon.
Takahata, Yamagata

Ang Takahata ay isang munisipalidad sa Prepektura ng Yamagata, bansang Hapon.
Cavite–Tagaytay–Batangas Expressway

Kasaysayan

Nasa pagsusuri noon ang proyekto hanggang sa ginawaran ng Kagawaran ng Pagawaing Bayan at Lansangan (DPWH) ang unang katayuan ng pagpapanukala sa Metro Pacific Tollways South Corporation (MPT South) noong Hulyo 2018. Inaasahang magsisimula ang pagtatayo sa unang kalahati ng 2019 at matatapos sa kalagitnaan ng 2022. Magkakaroon ito ng walong pangunahing mga palitan, dalawang mga daang sangay: Tagaytay at ilang mga daang pang-ibabaw (overpasses).